ก้าวผ่านความเสียใจ เข้าใจความเสียใจ ใช้วิธีบำบัดโดยการปรับเปลี่ยนความคิดและพฤติกรรม
เราไม่ใช่คนเดียวที่รู้สึกเสียใจกับบางสิ่งที่เกิดขึ้น ให้คิดว่าคนอื่นก็เป็นเช่นเดียวกัน จงจำไว้ว่าความเห็นใจช่วยเราให้เข้าใจความรู้สึกของผู้อื่นมากขึ้น เราอาจต้องลดอคติของตนเอง และรับฟังคนอื่นอย่างจริงจังเพื่อจะได้รู้จักเห็นใจผู้อื่น ตัวอย่างเช่น ถ้าเราเสียใจที่เคยเป็นคนดื่มหนักตอนเรียนมหาวิทยาลัย เราอาจเข้าใจว่าลูกชายรู้สึกอย่างไรเมื่อต้องพบเจอกับคืนวันอันไม่น่าภาคภูมิใจ เวลาเราเสียใจก็อาจจะใช้คำพูดว่า“ฉันควรจะ...” “ฉันน่าจะ...” “ฉันไม่อยากเชื่อเลยว่า...” “ทำไมฉันถึงไม่...” เปลี่ยนถ้อยคำเหล่านี้ให้เป็นถ้อยคำที่ให้กำลังใจเรา เราจะได้คิดถึงอดีตในมุมที่ต่างออกไป และความเสียใจจะเริ่มเบาบางลง เมื่อเราเกิดคิดถึงถ้อยคำที่ทำให้เสียใจ ให้เปลี่ยนถ้อยคำเหล่านั้นเป็นถ้อยคำที่ให้กำลังใจ วิธีนี้ช่วยให้เราคิดถึงอดีตในแบบที่มีความหวังมากขึ้น  ตัวอย่างเช่น เปลี่ยน“ฉันน่าจะเข้าเรียนมหาวิทยาลัย”เป็น “ฉันดีใจที่ยังไม่สายเกินไปที่จะเข้าเรียนมหาวิทยาลัย” หรือเปลี่ยน “ฉันน่าจะพยายามลดการดื่มให้มากกว่านี้” เป็น “ฉันดีใจที่ตอนนี้พยายามลดการดื่มได้มากขึ้น” ความเสียใจอาจก่อให้เกิดความโกรธแค้นตนเองและผู้อื่น เรียนรู้ที่จะให้อภัยตนเองเถอะ วิธีนี้ไม่เพียงลดความรู้สึกเสียใจเท่านั้น แต่ช่วยเพิ่มความภาคภูมิใจในตนเองได้ การมีความภาคภูมิใจในตนเองนั้นสำคัญต่อชีวิตด้านอื่นๆ อย่างเช่น ความสัมพันธ์ อย่าทิ้งความรู้สึกเสียใจไปเสียทีเดียว แต่ให้ยอมรับความผิดพลาดและความรู้สึกต่างๆ แล้วเดินหน้าต่อไป การฝึกเขียนจดหมายจะช่วยฝึกเราให้อภัยตนเอง  การเขียนแสดงความคิดและความรู้สึกจะเริ่มทำให้ความรู้สึกเสียใจคลายลงไป เขียนจดหมายถึงตัวเราตอนที่เด็กกว่านี้หรือตัวเราในอดีต และในจดหมายให้พูดคุยกับตัวเราคนนั้นเหมือนพูดกับลูกหรือเพื่อนสนิท วิธีนี้จะช่วยให้เราเห็นใจตนเองขึ้นมาบ้าง ย้ำตัวเราที่เด็กกว่านี้ว่าเราสมควรได้รับสิ่งที่ดีที่สุดในชีวิต ถึงแม้เราทำสิ่งที่ผิดพลาดไปบ้าง เพราะเรานั้นเป็นมนุษย์ และไม่เป็นไร ถ้าหากทำผิดพลาดไปบ้าง การตอกย้ำคือการใช้ถ้อยคำดีๆ มาช่วยให้กำลังใจ เพิ่มพลังใจ และทำให้รู้สึกเห็นใจตนเองมากขึ้น  การเห็นใจตนเองทำให้รู้สึกสงสารและให้อภัยตัวเองในอดีตง่ายขึ้น จึงคลายความเสียใจลงไปได้ บอก เขียน หรือตอกย้ำตนเอง ตัวอย่างการตอกย้ำตนเองเช่น   ฉันเป็นคนดี และสมควรได้รับสิ่งที่ดีที่สุดไม่ว่าในอดีตจะเป็นอย่างไรก็ตาม ฉันเป็นมนุษย์และมีโอกาสทำผิดพลาดได้ ถึงทำผิดพลาดไปบ้างก็ไม่เป็นไร ฉันได้เรียนรู้อะไรมากมายจากอดีต และฉันสมควรมีอนาคตที่สดใส ความเสียใจเป็นวิธีการคิดหรือความรู้สึกที่เราโทษตัวเองในเรื่องที่เกิดขึ้น ความเสียใจที่เป็นผลดีต่อชีวิตจะช่วยให้เราเปลี่ยนแปลงพฤติกรรมเพื่อให้เกิดอนาคตที่ดี ความเสียใจแบบไม่มีผลใดๆ ต่อชีวิตเป็นความเสียใจในแบบที่เราโทษตัวเองฝ่ายเดียว ความเสียใจแบบนี้อาจสร้างความเครียดเรื้อรังซึ่งก่อให้เกิดปัญหาสุขภาพได้  เราอาจเสียใจในสิ่งที่ทำไปลงแล้ว หรือสิ่งที่ยังไม่ได้ทำ ตัวอย่างเช่น เราอาจเสียใจที่ทำตัวไม่ดีระหว่างที่เกิดการโต้เถียง หรือเสียใจที่ปฏิเสธงานหนึ่งไป ความรู้สึกเสียใจอาจแตกต่างกันไปตามแต่ละบุคคล ความรู้สึกเสียใจได้แก่ ความเศร้า ความสูญเสีย ความสำนึกผิด ความโกรธ ความอับอาย และความวิตกกังวล ให้หาว่าความเสียใจของเราเป็นแบบใด ตัวอย่างเช่น เราอาจคิดถึงการกระทำหนึ่งในอดีต และคิดถึงเหตุการณ์ที่เกิดจากการกระทำนั้นเกือบทั้งวัน การทำแบบนั้นอาจทำให้เรารู้สึกพ่ายแพ้และสิ้นหวัง เราอาจคิดถึงอะไรที่เราทำหรือพูดไปแล้ว หรืออาจคิดถึงอะไรที่เราน่าจะทำต่างออกไปเพื่อเปลี่ยนแปลงสถานการณ์ปัจจุบันที่เป็นอยู่   การเอาแต่คิดและเสียใจอาจทำให้เกิดความวิตกกังวล ถ้าเรามัวแต่เป็นแบบนี้ ความวิตกกังวลก็จะมีผลต่อการตัดสินใจเรื่องอนาคต  อาจทำให้ตัดสินใจพลาดและต้องเสียใจภายหลัง คิดว่าอะไรทำให้เราเสียใจ คนเรารู้สึกเสียใจได้หลายเหตุผล  ตัวอย่างประสบการณ์ที่ทำให้คนเราเสียใจได้แก่  รูปแบบการดำเนินชีวิต มีหลายคนเสียใจที่ย้ายไปอยู่ต่างประเทศ หรืออาจคิดว่าไม่ควรย้ายบ้านมาเลย ตัวอย่างเช่น สมมติว่าเราย้ายจากประเทศแคนาดาไปที่ออสเตรเลีย เพราะต้องการอยู่ในที่ที่อบอุ่นขึ้น แต่หลายเดือนต่อมาก็พบว่าหางานไม่ได้ ต้องไปใช้ชีวิตอยู่ข้างถนน และรู้สึกคิดถึงบ้านทุกวัน จึงคิดว่าตอนนั้นตนเองไม่ควรจะย้ายบ้านเลย งาน หลายคนอาจเสียใจที่ไม่ได้ทำอาชีพที่ต่างออกไปและไล่ตามความฝัน หรืออาจเสียใจที่ปฏิเสธงานหรือการเลื่อนตำแหน่ง ตัวอย่างเช่น ไม่อยากไปทำงานทุกวันเลย และเอาแต่คิดว่าไม่น่าทิ้งโอกาสที่จะเป็นเจ้าของธุรกิจร่วมกับใครสักคน ครอบครัว หลายคนอาจเสียใจที่ไม่ยอมไกล่เกลี่ยเรื่องที่หมางใจกับสมาชิกในครอบครัวหรือเพื่อน โดยเฉพาะถ้าอีกฝ่ายได้เสียชีวิตไปแล้ว หรืออาจเสียใจที่ไม่ใช้เวลาอยู่กับปู่ย่าตายายให้มากกว่านี้ ตัวอย่างเช่น เราต้องย้ายบ้านไปอยู่ที่อื่น เพราะสามีทำงานอยู่ที่นั่น เราไม่ค่อยพยายามที่จะติดต่อคุณยายด้วยการโทรศัพท์ไปหาหรือเยี่ยมเยียนท่านเท่าไร ตอนนี้คุณยายได้เสียชีวิตไป เราจึงเสียใจที่ไม่พยายามพูดคุยกับท่านให้มากกว่านี้ ลูก หลายคนเสียใจที่เริ่มมีครอบครัว ตัวอย่างเช่น เราอาจเริ่มชีวิตครอบครัวเพราะเราอยากให้ความฝันของคู่ชีวิตเป็นความจริง 1 ปีต่อมา เราเริ่มไม่มีความสุขกับการเป็นพ่อแม่ และความสัมพันธ์กับคู่ชีวิตก็มีแต่ความทุกข์เพราะเรื่องนี้ ทุกวันเราเอาแต่เฝ้าฝันอยากเป็นคนรับฝากเลี้ยงสุนัข อย่างไรก็ตามจำไว้ว่าพ่อแม่หลายคนประสบปัญหาโรคซึมเศร้าหลังคลอดซึ่งเกิดขึ้นตามมาหลังจากคลอดบุตร ควรให้ผู้เชี่ยวชาญช่วยเหลือ ถ้าคิดว่ากำลังมีปัญหานี้ การแต่งงาน หลายคนอาจเสียใจที่เลือกแต่งงานผิดเวลาหรือเลือกคู่ครองผิด บางคนอาจเสียใจแม้แต่เริ่มแต่งงานเลยทีเดียว ตัวอย่างเช่น เราแต่งงานกับคนคนหนึ่งเพราะครอบครัวเห็นชอบ แต่หลังจากนั้น 5 ปี ก็พบว่าเราไม่ชอบเขาเลย จึงเกิดคิดขึ้นมาบ่อยๆ ว่าชีวิตจะเป็นอย่างไร ถ้าได้แต่งงานกับคนที่คบกันมานานแต่พ่อแม่ไม่ชอบ วิธีนี้สอนให้เราเปลี่ยนแปลงพฤติกรรมและแบบแผนความคิด ในไม่ช้าเราจะเริ่มเปลี่ยนแปลงความรู้สึกเสียใจ อับอาย และความโกรธไป เราจะมุ่งทำให้ความคิดที่เป็นโทษและไม่ก่อให้เกิดผลใดๆ หายไป  การบำบัดโดยการปรับเปลี่ยนความคิดและพฤติกรรมจะช่วยลดความเสียใจและความวิตกกังวล อีกทั้งหาอะไรมาทดแทนความรู้สึกทั้งสองนี้ แทนที่จะบอกให้เราหยุดคิดเรื่องอดีตเท่านั้น เมื่อรู้สึกเสียใจ คนเรามักจะสงสัยบ่อยๆ ว่า “ทำไม” พวกเขาทำหรือไม่ทำแบบนี้ และคำถามนี้จะติดอยู่ในใจบ่อยๆ เขียนว่าเสียใจเรื่องอะไรบ้างและคำถามใดที่เราเอาแต่ถามตนเองอยู่ตลอด ตัวอย่างเช่น เราอาจสงสัยว่าทำไมเราถึงทำตัวแบบนั้น อ่านสิ่งที่เราเขียนและเปลี่ยนคำถามว่า “ทำไม”เป็น “จะทำอย่างไร” การทำแบบนี้จะช่วยเราเอาชนะความรู้สึกค้างคาใจ ตัวอย่างเช่น อาจถามตนเองว่า “สัปดาห์ที่แล้วทำไมฉันถึงตะคอกใส่ลูกไปมากนัก” สำหรับคำถาม “จะทำอย่างไร” เราอาจกล่าวว่าเรารู้ตัวว่าหลังจากเลิกงาน เราจะเหนื่อยมาก ความอดทนจึงต่ำ คราวหน้าเราจะพักสัก 5 นาทีก่อนมาพูดคุยกับลูก ความเสียใจเป็นเครื่องมือการเรียนรู้ที่สำคัญสำหรับอนาคต ลองมองหาบทเรียนที่ได้เรียนรู้ไปแล้ว และยอมรับเสียเถอะว่าบทเรียนชีวิตนั้นทำให้เราฉลาดขึ้น ตัวอย่างเช่น ถ้าเสียใจที่ไม่ทำตัวเคารพคู่ครองของตน เราก็ได้เรียนรู้แล้วว่าการไม่เคารพคู่ครองนั้นทำให้เรารู้สึกแย่แค่ไหน เมื่อรู้แบบนี้เราก็ย่อมทำตัวดีขึ้นเพื่อจะได้เป็นคู่ครองที่ดี เรื่องที่เราเสียใจนั้นยังทำให้เราได้เรียนรู้เกี่ยวกับตนเองและผู้อื่น การได้รู้ว่าทำแบบนี้แล้วต้องมาเสียใจภายหลังจะลดโอกาสตัดสินใจผิดพลาดในอนาคต เราต้องใช้สิ่งที่ได้เรียนรู้นี้ให้เกิดประโยชน์  ตัวอย่างเช่น ถ้าเราได้เรียนรู้แล้วว่าการไม่เคารพคู่ครองจะทำให้คู่ชีวิตเรารู้สึกไม่ได้รับความไว้วางใจ เพราะฉะนั้นอย่าทำอีกในอนาคต ถึงเราไม่สามารถเปลี่ยนแปลงสิ่งที่เกิดขึ้นในอดีต แต่เราสามารถเรียนรู้จากอดีตแล้วนำบทเรียนที่ได้มาทำปัจจุบันและอนาคตให้ดีขึ้นได้ ตัวอย่างเช่น เราไม่สามารถเปลี่ยนแปลงเรื่องที่เราเคยเป็นคนดื่มหนักและดื่มบ่อยตอนเรียนมหาวิทยาลัยได้ แต่เราเลือกได้ว่าจะไม่ปล่อยให้ความเสียใจนั้นมาทำให้เรารู้สึกผิดตอนนี้หรือมีผลต่อการเลือกเส้นทางในอนาคต การทำร้ายตัวเองเพื่อเรื่องที่ไม่สามารถควบคุมได้ถือว่าเป็นการแสดงความเสียใจแบบไม่มีผลใดๆ ต่อชีวิต แต่ความเสียใจที่เป็นผลดีต่อชีวิตจะทำให้ชีวิตดีขึ้น ถ้าเรายอมปรับปรุงตนเองและไล่ตามโอกาส พอเรารู้ตัวว่าพลาดโอกาสอะไรไป ไม่วาจะเป็นโอกาสทางการศึกษา ทางการเงิน หรือการมีความรู้สึกที่ดี เราก็จะไม่พลาดซ้ำอีกในอนาคต ถ้าเราลังเลว่าจะเปิดรับโอกาสใหม่ๆ ดีไหม ก็ให้ถามตนเองว่าแล้วเรากังวลว่าจะสูญเสียโอกาสหรือได้โอกาสมากกว่า ถ้าลองทำอะไรใหม่ๆ เราอาจไม่ต้องมาเสียใจภายหลังก็ได้
รู้จักเห็นใจผู้อื่น. เปลี่ยนแปลงความเศร้าให้เป็นกำลังใจ. ฝึกให้อภัยตนเอง. เขียนจดหมายถึงตนเอง. ฝึกตอกย้ำกับตนเองทุกวัน. เรียนรู้ว่าความเสียใจคืออะไร. รู้ว่าความเสียใจของตนเป็นแบบใด. คิดสิว่าความเสียใจมีสาเหตุมากจากอะไร. ใช้วิธีการบำบัดโดยการปรับเปลี่ยนความคิดและพฤติกรรม (CBT). เขียนเรื่องที่เราเสียใจลงไป. เรียนรู้จากบทเรียนของตนเอง. นำสิ่งที่เรียนรู้มาประยุกต์ใช้. ควบคุมไม่ให้ความเสียใจมีผลต่ออนาคต. รู้ว่าความเสียใจที่เป็นผลดีต่อชีวิตเป็นอย่างไร.
https://www.wikihow.com/Overcome-Serious-Regrets https://www.wikihow.com/Overcome-Serious-Regrets https://www.wikihow.com/Overcome-Serious-Regrets
Moving Beyond Regret Understanding Regret Overcoming Regret Using Cognitive-Behavioral Therapy